Alberts Drukerts

Kārlis Alberts Drukerts (1875—1940) bija latviešu ierēdnis un sabiedriskais darbinieks, Tautas padomes loceklis.

 Dzīvesgājums 
Dzimis 1875. gada 1. novembrī Krustpils pagasta Druķos Andreja Drukerta un viņa sievas Edes, dzimušas Renertes, ģimenē. Mācījās Krustpils pagastskolā un Krustpils tirdzniecības skolā. Pasaules kara laikā viņš vadīja militārās būvniecības darbus, LSPR laikā 1919. gadā Drukertu ieslodzīja Rēzeknes cietumā. Pēc atbrīvošanas bija Zemkopības ministrijas sevišķo uzdevumu ierēdnis, kā deputāta aizvietotājs (substitūts) kļuva par Tautas padomes locekli no Latviešu zemnieku savienības.Latvijas Tautas padome (stenogrammas). Rīga, 1920.

Pēc tam dzīvoja Ābeļu pagasta Gravānos savas sievas dzimtajās mājās, aktīvi darbojās Jēkabpils sabiedriskajā dzīvē, iesaistījās Jēkabpils krājaizdevu sabiedrībā, izglītības biedrībā, latviešu biedrībā, bija mednieku biedrības valdes priekšsēdētājs, bija tehnisko darbu vadītājs Jelgavas un Krustpils cukurfabriku būvē.

No 1923. līdz 1939. gadam bija laikraksta „Jēkabpils Vēstnesis” atbildīgais redaktors. No 1925. līdz 1928. gadam bija laikraksta „Līdums” līdzizdevējs.Konservatīvie.lv Pildīja Latvijas Tautas bankas Valdes dalībnieka pienākumus. Kandidēja uz 2. un 3. Saeimu. Bija Latviešu Nacionālās Apvienības koordinators Jēkabpils apriņķī. No 1929. līdz 1940. gadam bija Ābeļu pagasta aizsargu nodaļas priekšnieks.Latgales dati

Miris pēc Latvijas okupācijas 1940. gada 28. oktobrī, nav zināma viņa apbedījuma vieta.

 Atsauces 

Kategorija:1875. gadā dzimušie
Kategorija:Latviešu zemnieku savienības politiķi
Kategorija:Nacionālās apvienības politiķi
Kategorija:Tautas padomes locekļi